CELEX: 32017R2095
Language: fi
Date: 2017-11-03 00:00:00
Title: Euroopan keskuspankin asetus (EU) 2017/2095, annettu 3 päivänä marraskuuta 2017, Euroopan keskuspankin valtuuksista määrätä seuraamuksia annetun asetuksen (EY) N:o 2157/1999 muuttamisesta (EKP/2017/34)

16.11.2017   
               
               
                  FI
               
               
                  Euroopan unionin virallinen lehti
               
               
                  L 299/22
               
            EUROOPAN KESKUSPANKIN ASETUS (EU) 2017/2095,
      annettu 3 päivänä marraskuuta 2017,
      Euroopan keskuspankin valtuuksista määrätä seuraamuksia annetun asetuksen (EY) N:o 2157/1999 muuttamisesta (EKP/2017/34)
      
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 132 artiklan 3 kohdan,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34.3 ja 19.1 artiklan,
      ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (1) ja erityisesti sen 6 artiklan 2 kohdan,
      sekä katsoo seuraavaa:
      
                  (1)
               
               
                  Euroopan keskuspankki (EKP) on soveltanut Euroopan keskuspankin asetusta (EY) N:o 2157/1999 (EKP/1999/4) (2) määrätessään seuraamuksia toimivaltaansa kuuluvilla eri aloilla, joihin kuuluvat erityisesti unionin rahapolitiikan täytäntöönpano, maksujärjestelmien operointi ja tilastotietojen kerääminen.
               
            
                  (2)
               
               
                  Euroopan keskuspankin asetuksen (EU) N:o 795/2014 (EKP/2014/28) (3) mukaan EKP voi määrätä systeemisesti merkittävän maksujärjestelmän operaattoreille seuraamuksia, jos kyseistä asetusta on rikottu.
               
            
                  (3)
               
               
                  Systeemisesti merkittävien maksujärjestelmien yleisvalvonnan alalla kokemukset, joita saatiin asetuksen (EU) N:o 795/2014 (EKP/2014/28) mukaisen ensimmäisen kattavan arvioinnin yhteydessä, osoittivat, että asetukseen (EY) N:o 2157/1999 (EKP/1999/4)on tehtävä tiettyjä muutoksia sen varmistamiseksi, että yleisvalvontaan liittyvistä laiminlyönneistä kyetään määräämään seuraamuksia tehokkaasti.
               
            
                  (4)
               
               
                  On erityisesti selvennettävä toimivaltaisen kansallisen keskuspankin määritelmää, jotta varmistetaan yhdenmukaisuus asetuksen (EU) N:o 795/2014 (EKP/2014/28) mukaisen toimivaltaisen viranomaisen määritelmän kanssa. Lisäksi on selvennettävä sisäisen riippumattoman tutkintayksikön kokoonpanoa, jotta varmistetaan, että se kykenee hoitamaan riippumattomasti tutkintatehtäviään maksujärjestelmien yleisvalvonnan alalla.
               
            
                  (5)
               
               
                  Asetusta (EY) N:o 2157/1999 (EKP/1999/4) olisi näin ollen muutettava vastaavasti,
               
            ON HYVÄKSYNYT TÄMÄN ASETUKSEN:
      1 artikla
      Muutokset
      Muutetaan asetus (EY) N:o 2157/1999 (EKP/1999/4) seuraavasti:
      
                  1)
               
               
                  Korvataan 1 artikla seuraavasti:
                  ”1 artikla
                  Määritelmät
                  Tässä asetuksessa ilmaisulla ’toimivaltainen kansallinen keskuspankki’ tarkoitetaan sen jäsenvaltion kansallista keskuspankkia, jonka lainkäyttövaltaan kuuluvalla alueella väitetty määräysten rikkominen on tapahtunut, tai, kun kyseessä on määräysten rikkominen systeemisesti merkittävien maksujärjestelmien yleisvalvonnan alalla, sillä tarkoitetaan eurojärjestelmän keskuspankkia, joka on määritetty Euroopan keskuspankin asetuksen (EU) N:o 795/2014 (EKP/2014/28) (*1) 2 artiklan 5 kohdassa tarkoitetuksi toimivaltaiseksi viranomaiseksi. Muilla käytetyillä ilmaisuilla on sama merkitys kuin niille on määritelty asetuksen (EY) N:o 2532/98 1 artiklassa.
                  
                     (*1)  Euroopan keskuspankin asetus (EU) N:o 795/2014 (EKP/2014/28), annettu 3 päivänä heinäkuuta 2014, systeemisesti merkittäviä maksujärjestelmiä koskevista yleisvalvontavaatimuksista (EUVL L 217, 23.7.2014, s. 16).”;"
						
               
            
                  2)
               
               
                  korvataan 1 b artiklan 1 kohta seuraavasti:
                  ”1.   EKP perustaa sisäisen riippumattoman tutkintayksikön (jäljempänä ’tutkintayksikkö’), joka tekee päätökset 2 artiklan mukaisesta määräysten rikkomisesta johtuvan menettelyn aloittamisesta sekä 3 artiklassa tarkoitettujen toimivaltuuksien käyttämisestä; tutkintayksikkö koostuu tutkijoista, jotka hoitavat tutkintatehtäviään johtokunnasta ja EKP:n neuvostosta riippumattomina, eivätkä saa osallistua johtokunnan ja EKP:n neuvoston neuvotteluihin. Tutkintayksikköön on kuuluttava tutkijoita, joilla on laajaa tehtävän kannalta merkityksellistä asiantuntemusta, taitoa ja kokemusta.”;
               
            
                  3)
               
               
                  lisätään 1 b artiklaan 1 a kohta seuraavasti:
                  ”1 a.   EKP voi nimittää asetuksen (EU) N:o 795/2014 (EKP/2014/28) rikkomisten tutkimista varten tutkijoiksi i) EKP:n tai jäsenvaltion kansallisen keskuspankin henkilöstön jäseniä, kunhan asianomainen kansallinen keskuspankki hyväksyy nimityksen, tai ii) ulkopuolisia asiantuntijoita, jotka toimivat asianmukaisen toimeksiannon perusteella. EKP ei saa nimittää tutkijoiksi markkinainfrastruktuuri- ja maksujärjestelmäkomitean jäseniä eikä EKP:n tai jäsenvaltion kansallisen keskuspankin henkilöstön jäseniä, jotka ovat osallistuneet suoraan sen arviointiryhmän toimintaan, joka suoritti alun perin yleisvalvontaa koskevan arvioinnin, jossa havaittiin sääntöjen rikkominen tai perusteita rikkomista koskevalle epäilylle.”;
               
            
                  4)
               
               
                  lisätään 8 artiklaan 3 kohta seuraavasti:
                  ”3.   Uudelleenkäsittelyn yhteydessä EKP:n neuvosto voi
                  
                              a)
                           
                           
                              vahvistaa johtokunnan päätöksen,
                           
                        
                              b)
                           
                           
                              muuttaa johtokunnan päätöstä muuttamalla määrättävän seuraamuksen määrää ja/tai sääntöjen rikkomisen syynä olevia perusteita,
                           
                        
                              c)
                           
                           
                              kumota johtokunnan päätöksen.”
                           
                        
            
                  5)
               
               
                  lisätään 10 artiklaan 4 kohta seuraavasti:
                  ”4.   Tätä artiklaa ei sovelleta seuraamuksiin, joita määrätään systeemisesti merkittävien maksujärjestelmien yleisvalvontaa koskevien EKP:n asetusten ja päätösten rikkomisesta.”
               
            2 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
         Tehty Frankfurt am Mainissa 3 päivänä marraskuuta 2017.
         
            
               EKP:n neuvoston puolesta
            
            
               EKP:n puheenjohtaja
            
            Mario DRAGHI
         
      
      
         (1)  EYVL L 318, 27.11.1998, s. 4.
      
         (2)  Euroopan keskuspankin asetus (EY) N:o 2157/1999, annettu 23 päivänä syyskuuta 1999, Euroopan keskuspankin valtuuksista määrätä seuraamuksia (EKP/1999/4) (EYVL L 264, 12.10.1999, s. 21).
      
         (3)  Euroopan keskuspankin asetus (EU) N:o 795/2014 (EKP/2014/28), annettu 3 päivänä heinäkuuta 2014, systeemisesti merkittäviä maksujärjestelmiä koskevista yleisvalvontavaatimuksista (EUVL L 217, 23.7.2014, s. 16).